আজ সকাল ১০.৩০টায় ঢাকা বিশ্ববিদ্যালয়ের চারুকলা অনুষদের সামনের সড়কে এক দুর্নীতিবিরোধী মানববন্ধন অনুষ্ঠিত হয়। মানববন্ধনে টিআইবি’র নির্বাহী পরিচালক ড. ইফতেখারুজ্জামান ও উপদেষ্টা-নির্বাহী ব্যবস্থাপনা অধ্যাপক ড. সুমাইয়া খায়েরসহ টিআইবি সদস্য ও কর্মীবৃন্দ, টিআইবি’র অনুপ্রেরণায় ঢাকার বিভিন্ন শিক্ষা প্রতিষ্ঠানের তরুণ শিক্ষার্থীদের নিয়ে গঠিত ইয়েস গ্রুপের সদস্য ও সমমনা বিভিন্ন প্রতিষ্ঠানের প্রতিনিধিবৃন্দ অংশগ্রহণ করেন। বাংলাদেশের দুর্নীতিবিরোধী অবস্থানকে আরো সুদৃঢ় ও কার্যকর করার লক্ষ্যে সংশ্লিষ্ট অংশীজনদের বিবেচনার জন্য ১৫ দফা সুপারিশ পেশ করা হয়।